EUROOPAN YHTEISÖJEN KOMISSIO 
Bryssel, 10.04.1997 
KOM(97)145 lopull. 
Ehdotus 
NEUVOSTON ASETUKSEKSI (EY) 
eräistä Venäjän federaation lipun alla purjehtiviin aluksiin sovellettavista kalavarojen 
säilyttämis-ja hallintotoimenpiteistä vuodeksi 1997 
(komission esittämä) 

PERUSTELUT 
Itävallan, Suomen ja Ruotsin liittymisasiakirjan mukaisesti yhteisö hoitaa kyseisten 
maiden kolmansien maiden kanssa tekemät kalastussopimukset. 
Venäjän federaation ja Ruotsin vuonna 1992 tekemän kahdenvälisen kalastussopimuksen 
perusteella yhteisö on neuvotellut Venäjän federaation kanssa Ruotsin puolesta, mikä on 
johtanut keskinäiseen kalastussopimukseen vuodeksi 1997. 
Tämän asetusehdotuksen tarkoituksena on antaa Venäjän aluksille lupa kalastaa niille 
vuodeksi 1997 yhteisön vesillä jaettuja kiintiöitä edellä mainittujen keskinäisten 
järjestelyjen mukaisesti. 
äL 
Ehdotus 
NEUVOSTON ASETUS (EY) 
annettu 
eräistä Venäjän federaation lipun alla purjehtiviin aluksiin sovellettavista kalavarojen 
säilyttämis- ja hallintotoimenpiteistä vuodeksi 1997 
EUROOPAN UNIONIN NEUVOSTO, joka 
ottaa huomioon Euroopan yhteisön perustamissopimuksen, 
ottaa huomioon yhteisön kalastus- ja vesiviljelyjärjestelmän perustamisesta 20 päivänä 
joulukuuta 1992 annetun neuvoston asetuksen (ETY) N:o 3760/92\ sellaisena kuin se on 
muutettuna Itävallan, Suomen ja Ruotsin liittymisasiakirjalla, ja erityisesti sen 8 artiklan 4 
kohdan, 
ottaa huomioon komission ehdotuksen, 
sekä katsoo, että 
Itävallan, Suomen ja Ruotsin liittymisasiakirjan 124 artiklan mukaisesti yhteisö hoitaa 
Ruotsin kuningaskunnan kolmansien maiden kanssa tekemät kalastussopimukset, 
yhteisö Ruotsin kuningaskunnan puolesta ja Venäjä ovat neuvotelleet Ruotsin 
kuningaskunnan ja Venäjän hallituksen 11 päivänä joulukuuta 1992 tehdyn 
kalastussopimuksen 3 artiklassa määrätyn menettelyn mukaisesti keskinäisistä 
kalastusoikeuksistaan vuoden 1997 osalta, 
näissä neuvotteluissa valtuuskunnat sopivat suosittelevansa viranomaisilleen eräiden 
pyyntikiintiöiden vahvistamista toisen sopimuspuolen aluksille vuodeksi 1997, 
olisi toteutettava tarvittavat toimenpiteet Venäjän federaation kanssa käytyjen 
neuvottelujen tulosten täytäntöönpanemiseksi vuodeksi 1997, 
neuvosto vahvistaa Venäjän federaation lipun alla purjehtivien alusten harjoittamaa 
pyyntiä koskevat erityisedellytykset, 
tässä asetuksessa tarkoitetun kalastustoiminnan on oltava yhteiseen kalastuspolitiikkaan 
sovellettavasta valvontajärjestelmästä 12 päivänä lokakuuta 1993 annetussa asetuksessa 
(ETY) N:o 2847/932 säädettyjen valvontatoimenpiteiden mukaista, ja 
kalastusalusten merkitsemistä ja asiakirjoilla todistamista koskevista yksityiskohtaisista 
erityissäännöistä 20 päivänä toukokuuta 1987 annetun komission asetuksen (ETY) N:o 
1381/873 3 artiklan 2 kohdassa säädetään, että kaikissa aluksissa, joissa on meriveden 
1 EYVLN:oL389, 31.12.1992, s. 1 
2 EYVL N:o L 261, 20.10.1993, s. 1 
3 EYVL N:o L 132, 21.5.1987, s. 9 
3 
jäähdytyssäiliöitä, on oltava toimivaltaisen viranomaisen hyväksymä asiakirja, johon on 
merkitty säiliöiden tilavuus kuutiometreinä 10 senttimetrin tarkkuudella mitattuna, 
# 
ON ANTANUT TÄMÄN ASETUKSEN: 
1 artikla 
1. Venäjän federaation lipun alla purjehtivat alukset saavat pyytää 1 päivästä 
tammikuuta 31 päivään joulukuuta 1997 liitteessä I lueteltuja lajeja siinä esitettyjä 
maantieteellisiä ja määrällisiä rajoja noudattaen ja tämän asetuksen mukaisesti 
Itämerellä sijaitsevalla 200 meripeninkulman laajuisella jäsenvaltioiden 
kalastusvyöhykkeellä. 
2. Edellä 1 kohdassa sallitun kalastuksen on rajoituttava sellaiseen osaan 200 
meripeninkulman laajuista kalastusvyöhykettä, joka on yli 12 meripeninkulman 
päässä merelle päin niistä perusviivoista, joista jäsenvaltioiden kalastusvyöhykkeet 
mitataan. 
3. Sen estämättä, mitä 1 kohdassa säädetään, sellaisten lajien sivusaaliit, joille ei ole 
kiintiötä vyöhykkeellä ja joiden saamista ei ole voitu välttää, sallitaan kyseisellä 
vyöhykkeellä voimassa olevien säilyttämistoimenpiteiden rajoissa. 
4. Tietyllä vyöhykkeellä saadut sellaisen lajin sivusaaliit, jolle kyseisellä vyöhykkeellä 
on määrätty kiintiö, lasketaan osaksi kiintiötä. 
2 artikla 
1. Edellä 1 artiklassa vahvistettuja kiintiöitä kalastavien alusten on noudatettava 
säilyttämis- ja valvontatoimenpiteitä sekä kaikkia muita kyseisessä artiklassa 
tarkoitettua vyöhykettä koskevia kalastusta säänteleviä säännöksiä, mukaan lukien 
Kansainvälisen Itämeren kalastuskomission antamia ja 22. istunnossaan muuttamia 
suosituksia. 
2. Edellä 1 kohdassa tarkoitettujen alusten on pidettävä kalastuspäiväkirjaa, johon 
merkitään liitteessä II esitetyt tiedot. 
3. Alusten on toimitettava komissiolle liitteessä III esitetyt tiedot kyseisessä liitteessä 
säädettyjen sääntöjen mukaisesti. 
4. Aluksissa, joissa on meriveden jäähdytyssäiliöitä, on oltava toimivaltaisten 
viranomaisten hyväksymä asiakirja, johon on merkitty säiliöiden tilavuus 
kuutiometreinä 10 senttimetrin tarkkuudella mitattuna. 
5. Aluksen rekisterikirjaimet ja -numerot on merkittävä selvästi aluksen keulan 
molemmille puolille. 
S artikla 
^ 
1. Liitteessä I lueteltuja lajeja pyytävillä aluksilla on oltava komission yhteisön 
puolesta myöntämä lisenssi ja erityiskalastuslupa, ja niiden on noudatettava 
lisenssissä ja erityiskalastusluvassa vahvistettuja edellytyksiä. 
Venäjän viranomaisten on ilmoitettava komissiolle niiden alusten nimet ja tiedot, 
joille lisenssejä ja erityiskalastuslupia voidaan myöntää. 
2. Komissio myöntää 1 artiklassa tarkoitetut kalastuslisenssit ja erityiskalastusluvat 
kaikille aluksille, joille Venäjän viranomaiset pyytävät lisenssiä ja 
erity iskalastuslupaa. 
Pyynnöt lisenssin saaneiden alusten luettelon muutoksista voidaan esittää koska 
tahansa ja ne käsitellään nopeasti. 
3. Toimitettaessa komissiolle lisenssiä ja erityiskalastuslupaa koskevia hakemuksia 
mukana on oltava seuraavat tiedot: 
(a) aluksen nimi, 
(b) rekisterinumero, 
(c) ulkoiset tunnuskirjaimet ja -numerot, 
(d) rekisterisatama, 
(e) omistajan tai rahtaajan nimi ja osoite, 
(f) bruttovetoisuus ja kokonaispituus, 
(g) moottorin teho 
(h) radiokutsutunnus ja -taajuus, 
(i) aiottu kalasrusmenetelmä, 
(j) aiottu kalastusalue, 
(k) pyydettävät lajit, 
(1) ajanjakso, jolle lisenssiä ja erityiskalastuslupaa haetaan. 
4. Lisenssi ja erityiskalastuslupa myönnetään, jos lisenssien ja entyiskalastuslupien 
määrä ei ylitä liitteessä I mainittuja määriä tiettynä kuukautena tai vuonna. 
5. Kukin lisenssi ja erityiskalastuslupa koskee ainoastaan yhtä alusta. Jos kaksi alusta 
tai useampi alus osallistuu samaan kalastukseen, jokaisella aluksella on oltava 
lisenssi ja erityiskalastuslupa. 
6. Lisenssit ja erityiskalastusluvat voidaan peruuttaa uusien lisenssien ja 
erityiskalastuslupien myöntämisen yhteydessä. Tällainen mitätöinti tapahtuu päivää 
ennen kuin komissio myöntää uudet lisenssit ja erityiskalastusluvat. Uudet lisenssit 
ja erityiskalastusluvat tulevat voimaan niiden myöntämispäivänä. 
7. Lisenssi ja erityiskalastusluvat perutaan kokonaan tai osittain ennen niiden 
päättymispäivää, jos 1 artiklassa vahvistetut kiintiöt täyttyvät ennen tätä. 
8. Lisenssit ja erityiskalastusluvat perutaan, jos tässä asetuksessa säädettyjä 
velvoitteita ei noudateta. 
9. Alukselle, joka ei noudata tässä asetuksessa säädettyjä velvoitteita, ei myönnetä 
lisenssiä tai erityiskalastuslupaa enintään 12 kuukauteen. 
•r 
10. Komissio toimittaa yhteisön puolesta Venäjän viranomaisille niiden venäläisten 
alusten nimet ja tiedot, joiden ei sallita kalastaa yhteisön kalastusvyöhykkeellä 
seuraavan kuukauden tai seuraavien kuukausien aikana yhteisön sääntöjen 
rikkomisen vuoksi. 
4 artikla 
Alukset, jotka saavat kalastaa 31 päivänä joulukuuta, voivat jatkaa kalastusta seuraavan 
vuoden alusta, kunnes komissio vastaanottaa ja hyväksyy yhteisön puolesta luettelon 
kyseisenä vuonna kalastamaan oikeutetuista aluksista. 
5 artikla 
Tämä asetus tulee voimaan seuraavana päivänä sen jälkeen, kun se on julkaistu Euroopan 
yhteisöjen virallisessa lehdessä. 
Tämä asetus on kaikilta osiltaan velvoittava, ja sitä sovelletaan sellaisenaan kaikissa 
jäsenvaltioissa. 
Tehty Brysselissä 
Neuvoston puolesta 
Puheenjohtaja 
e 
LIITE I 
Venäjän federaation saaliskiintiöt vuonna 1997 
Ruotsin kalastusvyöhyke(1) 
Silakka käfestaminen <m salffttu 
ICES III d 4000 20 (2) 
(1) Ruotsin vesialue Itämerellä linjan 59°30' pohjoista leveyttä eteläpuolella. 
(2) Enintään viittä tukialusta, joita ei käytetä kalastukseen, voidaan myös käyttää samanaikaisesti. 
Y 
LIITE II 
Kalastettaessa vyöhykkeillä, jotka ulottuvat 200 meripeninkulman päähän yhteisön 
jäsenvaltioiden rannikoista ja joita koskevat yhteisön kalastusta koskevat säännöt, 
kalastuspäiväkirjaan on merkittävä seuraavat tiedot välittömästi seuraavien tapahtumien 
jälkeen: 
1. Jokaisen nostokerran jälkeen: 
1.1 jokaisen pyydetyn lajin määrä (elopaino kilogrammoina), 
1.2 nostokerran päivämäärä ja kellonaika, 
1.3 maantieteellinen sijainti saalista pyydettäessä, 
1.4 käytetty kalastusmenetelmä. 
2. Jokaisen toiseen alukseen tai toisesta aluksesta tapahtuneen jälleenlaivauksen 
jälkeen: 
2.1 merkintä "saatu .. :lta" tai "siirretty ... :lle", 
2.2 jokaisen jälleenlaivatun kalalajin määrä (elopaino kilogrammoina), 
2.3 sen aluksen nimi, ulkoiset tunnuskirjaimet ja -numerot, josta tai johon 
jälleenlaivaus tehtiin, 
2.4 turskan jälleenlaivaus ei ole sallittua. 
3. Jokaisen yhteisön satamassa tapahtuneen lastin purkamisen jälkeen: 
3.1 sataman nimi, 
3.2 jokaisen puretun lajin määrä (elopaino kilogrammoina). 
4. Jokaisen Euroopan yhteisöjen komissiolle asianomaisten Ruotsin viranomaisten 
välityksellä lähetetyn tiedonannon jälkeen: 
4.1 lähetyksen päivä ja aika, 
4.2 viestin tyyppi: IN, OUT tai TWO WEEK, 
4.3 jos viesti lähetetään radioteitse: radioaseman nimi. 
LIITE III 
1. Komissiolle toimitetaan asianomaisten Ruotsin viranomaisten välityksellä seuraavat 
tiedot seuraavina ajankohtina: 
1.1 Aina kun alus saapuu kalastusvyöhykkeelle, joka ulottuu 200 meripeninkulman 
päähän yhteisön jäsenvaltioiden rannikosta ja jota koskee yhteisön kalastusta 
koskevat säännöt: 
a) jäljempänä 1.5 kohdassa esitetyt tiedot, 
b) aluksella pidettyjen lajien määrät (elopaino kilogrammoina), 
c) päivämäärä ja ICES-alue, jolla aluksen päällikkö aikoo aloittaa pyynnin. 
Jos kalastus edellyttää tiettynä päivänä useaa saapumista 1.1 kohdassa tarkoitetulle 
vyöhykkeelle, yksi, ensimmäisen kerran saavuttaessa annettava ilmoitus riittää. 
1.2 Aina kun alus poistuu 1.1 kohdassa tarkoitetulta vyöhykkeeltä: 
a) jäljempänä 1.5 kohdassa esitetyt tiedot, 
b) aluksella pidettyjen lajien määrät (elopaino kilogrammoina), 
c) kaikkien edellisen ilmoituksen jälkeen pyydettyjen lajien määrät (elopaino 
kilogrammoina), 
d) ICES-alue, jolla saaliit on pyydetty, 
e) toisille aluksille ja/tai toisilta aluksilta vyöhykkeelle saapumisen jälkeen 
jälleenlaivatut saalismäärät lajeittain (elopaino kilogrammoina) sekä sen aluksen 
tunnukset, jolle jälleenlaivaus tehtiin. 
Jos kalastus edellyttää tiettynä päivänä useaa saapumista 1.1 kohdassa tarkoitetulle 
. vyöhykkeelle, yksi, viimeisen kerran poistuttaessa annettava ilmoitus riittää. 
1.3 Joka neljästoista päivä alkaen neljännennestätoista päivästä sen jälkeen, kun alus 
saapuu ensimmäisen kerran 1.1 kohdassa tarkoitetulle vyöhykkeelle: 
a) jäljempänä 1.5 kohdassa esitetyt tiedot, 
b) kaikkien edellisen ilmoituksen jälkeen pyydettyjen lajien määrät (elopaino 
kilogrammoina), 
c) ICES-alue, jolla saaliit on pyydetty. 
1.4 
a) Aluksen nimi, radiokutsutunnus, ulkoiset tunnuskirjaimet ja -numerot, 
b) lisenssin numero, jos aluksella on lisenssi, 
c) viestityypin tunnus (aktiivinen/passiivinen), 
d) päivämäärä, kellonaika ja aluksen maantieteellinen sijainti. 
2.1 Edellä 1 kohdassa esitetyt tiedot on toimitettava Euroopan yhteisöjen komissiolle 
Brysseliin (teleksi: 24189 FISEU-B) jonkin 3 kohdassa mainitun radioaseman 
kautta p 4 kohdassa esitetyssä muodossa. 
2.2 Jos alus ei ylivoimaisen esteen takia voi lähettää tietoja, toinen alus voi lähettää 
sanoman sen puolesta. 
«3 
3. Radioaseman nimi Radioaseman kutsutunnus 
Tukholma SOJ 
Gryt (ei kutsutunnusta) 
Maarianhamina OHM 
Helsinki OHG 
4. Tiedonantojen muoto 
Edellä 1 kohdassa täsmennettyihin tietoihin on sisällyttävä seuraavat osat ja ne on 
lähetettävä seuraavassa järjestyksessä: 
- aluksen nimi, 
- radiokutsutunnus, 
- ulkoiset tunnuskirjaimet ja -numerot, 
- viestityypin tunnus seuraavan koodin mukaisesti: 
- sanoma saavuttaessa johonkin 1.1 kohdassa tarkoitetuista vyöhykkeistä: 
"IN", 
- sanoma poistuttaessa joltakin 1.1 kohdassa tarkoitetuista vyöhykkeistä: 
"OUT", 
- joka toinen viikko lähetettävä sanoma: "2 WKS", 
- päivämäärä, kellonaika ja maantieteellinen sijainti, 
- päivä, jona pyynti aiotaan aloittaa, 
- aluksella pidettyjen lajien määrät (elopaino kilogrammoina) 5 kohdassa 
mainittua koodia käyttäen, 
- kaikkien edellisen ilmoituksen jälkeen pyydettyjen kalalajien määrät (elopaino 
kilogrammoina) 5 kohdassa mainittua koodia käyttäen, 
- ICES-alueet/suuralueet, joilla saaliit on pyydetty, 
- edellisen ilmoituksen jälkeen muille aluksille/muilta aluksilta jälleenlaivatut 
saaliit kalalajeittain (elopaino kilogrammoina), 
- sen aluksen nimi ja kutsutunnus, jolle/jolta jälleenlaivaus suoritettiin, 
5. Aluksella olevien lajien 4 kohdassa tarkoitettuun ilmoittamiseen käytettävä koodi: 
COD - Turska (Gadus morhua) 
SAL - Lohi (Salmo salar) 
HER - Silli (Clupea harengus) 
SPR - Kilohaili (Sprattus sprattus) 
OTH - Muu 
A-O 
ISSN 1024-4492 
KOM(97) 145 lopullinen 
ASIAKIRJAT 
FI 03 11 
Luettelonumero : CB-C0-97-137-FI-C 
ISBN 92-78-18049-1 
Euroopan yhteisöjen virallisten julkaisujen toimisto 
L-2985 Luxemburg 
>M